Մարինայի ճակատագիրը

«Մարինայի ճակատագիրը» (), խորհրդային մելոդրամատիկ գունավոր գեղարվեստական ֆիլմ, որը նկարահանել են ռեժիսորներ Իսահակ Շմարուկը և Վիկտոր Իվչենկոն 1953 թվականին Կիևի գեղարվեստական ֆիլմերի կինոստուդիայում։

Ֆիլմը եղել է ներամուտային դերասան Լեոնիդ Բիկովի (1928-1979) համար։

Սյուժե 
Գործողությունները տեղի են ունենում Ուկրաինայի Լեբեդինկի գյուղում։ Գյուղական աշխատավոր Մարինա Վլասենկոն անհամբերությամբ է սպասում ամուսնու՝ Տերենտի Վլասենկոյի վերադարձին, որը հինգ տարի առաջ կոլխոզից մեկնել է ագրոնոմի մասնագիտություն սովորելու Կիևի գյուղատնտեսական ինստիտուտում։ Բայց տուն վերադառնալուց հետո Մարինայի երջանկությունը երկար չի տևում։ Առաջին իսկ երեկոյան Տերենտին խնդրում է ամուսնալուծվել՝ ասելով, որ նա իրեն հարմար զույգ չէ, որ ինքը հոգեպես ու մտավոր տեսանկյունից արդեն նրանից բարձր է, որ ինքը չի կարող թաղել իր տաղանդը և ցանկանում է գնալ քաղաք, որպեսզի զբաղվի գիտությամբ և ատենախոսություն գրի։

Մարինան մնում է մենակ, դաստիարակում է դստերը և տրվում է ուսման ու աշխատանքի։ Մի ամբողջ տարի նա իրականացնում է լաբորատոր փորձարկումներ՝ ճակնդեղի շաքարատվության բարձրացման համար։ Կոլտնտեսության ղեկավարությունը նրան նշանակում է կոլտնտեսության բրիգադի նոր օղակի օղակավար և թույլ է տալիս լաբորատորիայից տեղափոխել իր փորձը դաշտ։ Մարինայի օղակը հաջողության է հասնում և ճակնդեղի հարուստ բերք է հավաքում (հեկտարից 905 ցենտներ)՝ շաքարի բարձր պարունակությամբ։ Արդյունքում, գյուղատնտեսության ոլորտում մեծ ձեռքբերումների համար Մարինա Պանասովնային շնորհվում է Սոցիալիստական աշխատանքի հերոսի կոչում։

Ըստ երևույթին, Մարինայի նախատիպը Մարինա Ստեպանովնա Սուվորովան է՝ Զեմետչինսկի ճակնդեղի կոլտնտեսության օղակավարը։ Նա նույնպես զբաղվել է շաքարի ճակնդեղի աճեցմամբ, իսկ 1948 թվականին ստացել է Սոցիալիստական աշխատանքի հերոսի կոչում։

Դերերում 

 Եկատերինա Լիտվինենկո – Մարինա Պանասովնա Վլասենկո, կոլտնտեսային բրիգադի նոր օղակի օղակավար
 Նիկոլայ Գրիցենկո – Տերենտի Տիխոնովիչ Վլասենկո, կոլտնտեսության ագրոնոմ, Մարինա Պանասովնայի ամուսինը/նախկին ամուսինը
 Տատյանա Կոնյուխովա – Գալինա, Մարինա և Տերենտի Վլասենկոների դուստրը
 Ալեքսանդր Սերդյուկ – Գնատ Պետրովիչ Պոդկովա, կոլտնտեսության նախագահ
 Միխայիլ Կուզնեցով – Տարաս Վասիլևիչ, կոլտնտեսության բրիգադիր, կոլտնտեսության կուսկոմի քարտուղար, Կիլինայի ամուսինը, Պետրոյի հայրը
 Բորիս Անդրեև – Մատվեյ Գավրիլովիչ, կոմբայնավար, Մոտրյայի ամուսինը
 Նոննա Կոպերժինսկա – Մոտրյա, Մատվեյի կինը
 Ռիմա Մանուկովսկայա – Ժենյա, մարզային թերթի թղթակից
 Լեոնիդ Բիկով- Ալեքսանդր Կուզմիչ (Սաշկո), կոլխոզի բայանիստ
 Միխայիլ Զադնեպրովսկի – Պավլո, Գալինային սիրահարված երիտասարդ
 Վարվառա Չայկա – Իվգա Ստեպանովնա Դերկաչ, 20 տարվա փորձ ունեցող օղակավար
 Ռոզա Մակագոնովա – Նաստուսկա
 Լյուդմիլա Իվանովա – Կիլինա, Տարաս Վասիլևիչի կինը, Պետրոյի մայրը

Էպիզոդներում 
 Միխայիլ Բելոուսով
 Յուրի Տիմոշենկո – մարզային թերթի ֆոտոթղթակից
 Կլավդիա Խաբարովա – Կատյա
 Անդրեյ Միրոշնիչենկո
 Եվգենի Մատվեև
 Սոֆյա Կարամաշ

Մրցանակներ 
  – առաջադրվել է գրան պրիի Կաննի 7-րդ միջազգային կինոփառատոնում (Կանն, Ֆրանսիա)

Ծանոթագրություններ

Արտաքին հղումներ 
 ВИДЕО. Художественный фильм «Судьба Марины» (СССР, «Киевская киностудия художественных фильмов», 1953 год, цветной, 99 минут).  Сайт памяти актёра Леонида Быкова // leonid-bykov.ru

Խորհրդային ֆիլմեր
1953 ֆիլմեր
Ռուսերեն ֆիլմեր
Խորհրդային մելոդրամա ֆիլմեր
Ա. Դովժենկոյի անվան կինոստուդիայի ֆիլմեր